CELEX: 32019D0215(01)
Language: hr
Date: 2019-02-07 00:00:00
Title: Provedbena odluka Komisije оd 7. veljače 2019. o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća (Barbera d’Asti (ZOI))

15.2.2019   
               
               
                  HR
               
               
                  Službeni list Europske unije
               
               
                  C 60/4
               
            
         PROVEDBENA ODLUKA KOMISIJE
         оd 7. veljače 2019.
         o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća
         (Barbera d’Asti (ZOI))
         (2019/C 60/05)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,
         budući da:
         
                     (1)
                  
                  
                     Italija je podnijela zahtjev za izmjenu specifikacije proizvoda za naziv „Barbera d’Asti” u skladu s člankom 105. Uredbe (EU) br. 1308/2013.
                  
               
                     (2)
                  
                  
                     Komisija je razmotrila taj zahtjev i utvrdila da su uvjeti utvrđeni člancima od 93. do 96., člankom 97. stavkom 1. i člancima 100., 101. i 102. Uredbe (EU) br. 1308/2013 ispunjeni.
                  
               
                     (3)
                  
                  
                     Kako bi se omogućilo podnošenje prigovora u skladu s člankom 98. Uredbe (EU) br. 1308/2013, u Službenom listu Europske unije trebalo bi stoga objaviti zahtjev za izmjenu specifikacije za naziv „Barbera d’Asti”,
                  
               ODLUČILA JE:
         
            Jedini članak
            Zahtjev za izmjenu specifikacije proizvoda za naziv „Barbera d’Asti” (ZOI) iz članka 105. Uredbe (EU) br. 1308/2013 utvrđen je u Prilogu ovoj Odluci.
            U skladu s člankom 98. Uredbe (EU) br. 1308/2013 prigovor na izmjenu specifikacije iz prvog stavka ovog članka može se podnijeti u roku od dva mjeseca od datuma objave ove Odluke u Službenom listu Europske unije.
         
         
            Sastavljeno u Bruxellesu 7. veljače 2019.
            
               
                  Za Komisiju
               
               Phil HOGAN
               
                  Član Komisije
               
            
         
         
            (1)  SL L 347, 20.12.2013., str. 671.
         
      
      
         
            PRILOG
            
               „Barbera d’Asti”
            
            
               PDO-IT-A1398-AM02
            
            
               Datum zahtjeva: 2.12.2014.
            
            ZAHTJEV ZA IZMJENU SPECIFIKACIJE PROIZVODA
            1.   Pravila koja se primjenjuju na izmjenu
            
            Članak 105. Uredbe (EU) br. 1308/2013 – izmjena koja nije manja
            2.   Opis i razlozi za izmjenu
            
            2.1.   Izmjena specifikacije proizvoda Barbera d’Asti DOCG (ZOI) – uklanjanje upućivanja na potpodručje Nizza
            
            Izmjena specifikacije proizvoda koja sadržava niz izmjena jedinstvenog dokumenta iz članka 94. stavka 1. točke (d) Uredbe (EU) br. 1308/2013.
            Članak 1. – Oznaka i vina – u stavcima 1. i 2. brišu se upućivanja na potpodručje Nizza. U odjeljcima 2.4., 2.5. i 2.5.2. jedinstvenog dokumenta brišu se upućivanja na vina iz potpodručja Nizza. Riječ je o formalnim izmjenama koje proizlaze iz zahtjeva za preinaku potpodručja Nizza u posebnu oznaku DOCG (ZOI) (na temelju članka 4. stavka 5. Zakonodavne uredbe br. 61/2010), kako je službeno zatraženo zahtjevom za zaštitu odgovarajuće oznake „Nizza” DOCG (ZOI) (vidjeti dokument PDO-IT-01896).
            Izmjena je povezana sa zahtjevom za zaštitu potpodručja „Nizza” DOCG (ZOI) (PDO-IT-01896) i proizvodnog područja „Barbera d’Asti” (ZOI) iz članka 3. specifikacije proizvoda. Brisanje potpodručja Nizza, koje je de facto bilo dodatna zemljopisna kvalifikacija za vina „Barbera d’Asti” DOCG (ZOI) i sukladno tome bilo je regulirano u zasebnoj popratnoj specifikaciji, te njegova preinaka u „Nizza” DOCG (ZOI) ne uzrokuje nikakve promjene u proizvodnom području „Barbera d’Asti” DOCG (ZOI). Stoga ističemo da proizvodno područje opisano u članku 3. uključuje i proizvodno područje utvrđeno u specifikaciji „Nizza” DOCG (ZOI), kao što je dosad uključivalo potpodručje Nizza. To je potpuno u skladu s postojećim zakonodavstvom EU-a i talijanskim zakonodavstvom o zaštiti oznaka ZOI i ZOZP, kojima se omogućuje postojanje dviju ili više oznaka na jednom području, pod uvjetom da se reguliraju zasebno. U tom kontekstu proizvođači će u vrijeme berbe svake godine moći odabrati koje će vino s oznakom ZOI proizvoditi u svakom vinogradu (dakako, pod uvjetom da zadovolje tehničke i proizvodne značajke utvrđene u odgovarajućoj specifikaciji).
            2.2.   Članak 4. – Norme za uzgoj vinove loze
            
            Stavak 2. – Izmjena specifikacije: uvodi se mogućnost upotrebe hitnog navodnjavanja umetanjem teksta „dopušteno je hitno navodnjavanje” nakon teksta „zabranjen je svaki oblik prisile”. Razlog za tu izmjenu jesu promjene klimatskih uvjeta posljednjih godina, odnosno mala količina padalina te visoke prosječne i maksimalne ljetne temperature, koje su prouzročile prekomjernu nestašicu vode u različitim uvjetima tla i klime na padinama. Hitno navodnjavanje prema potrebi će omogućiti sprečavanje mogućeg negativnog utjecaja na kvalitetu grožđa i razvoj mladih biljaka.
            Stavak 4. – Izmjena specifikacije: iz rečenice „U slučaju godine loše berbe, ako je potrebno, regionalne vlasti u Pijemontu…” briše se dio „ako je potrebno”.
            Riječ je o formalnoj izmjeni jer regionalne vlasti interveniraju u smanjenje prinosa svaki put kada je berba loša. Dakle, formulacija „ako je potrebno” suvišna je i briše se bez promjene značenja stavka.
            2.3.   Članak 5. – Norme za proizvodnju vina
            
            Stavak 4. – Izmjena specifikacije: u kontekstu razdoblja dozrijevanja vina, iz tablice u kojoj se spominje upotreba drva briše se posebno navođenje „hrasta” u formulaciji „od čega u drvu (hrastove bačve bilo koje veličine)”.
            Razlog je taj što proizvođači danas moraju imati mogućnost da odaberu druge vrste drva koje smatraju prikladnijima za oplemenjivanje svojih vina, a pritom uvijek nastoje dobiti proizvode visoke kvalitete. U svakom slučaju, prema propisima EU-a o oznakama ZOI i ZOZP nije obvezno u specifikacijama proizvoda navesti botaničke vrste od kojih se dobiva drvo. Napominjemo da se jedina odredba propisa EU-a kojom se regulira to pitanje nalazi u članku 66. stavku 2. Uredbe (EZ) br. 607/2009 i Prilogu XVI. toj uredbi, a u njoj se, među mogućim navodima na etiketama, dopušta i upotreba navoda kao što su „odležalo u bačvi” ili „dozrijevalo u bačvi”, tj. bez botaničkog naziva vrste od koje je dobiveno drvo.
            Stavak 4., posljednji podstavak – Izmjena specifikacije: nakon teksta „Bačve se mogu nadoliti istim vinom” dodaje se formulacija „iz iste berbe”.
            Smatralo se korisnim navesti da se tijekom razdoblja dozrijevanja za nadolijevanje bačvi mora upotrijebiti ista vrsta vina iz iste berbe.
            Članak 5. stavak 2. – Izmjena specifikacije: u formulaciji „odgovarajući prinosi grožđa u kg/ha kako je utvrđeno u članku 4. stavku 3.” mjerna jedinica mijenja se iz „kg” u „t”.
            Riječ je o formalnoj izmjeni kako bi mjerna jedinica bila ista kao jedinica iz članka 4. stavka 3., na koji se upućuje i u kojemu je prinos grožđa naveden u tonama.
            2.4.   Članak 6. – Značajke pri konzumaciji
            
            Izmjena specifikacije: Sljedeći se odlomak briše: „2. Ministarstvo poljoprivredne, prehrambene i šumarske politike može donijeti odluku o izmjeni ograničenja za ukupni udio kiselosti i ekstrakt bez šećera.”
            Riječ je o formalnoj izmjeni jer spomenuta mogućnost više nije u skladu s aktualnim propisima.
            2.5.   Članak 7. – Naziv i prezentiranje
            
            Članak 7. stavak 3. – Izmjena specifikacije: Sljedeća se alineja briše:
            
               „Na etiketi se slovima veličine od najviše 50 % veličine slova upotrijebljenih za naziv „Barbera d’Asti” DOCG (ZOI) mora navesti riječ „Vigna” [vinograd] i zatim odgovarajući naziv mjesta ili tradicionalni naziv.”
            
            Cilj je te promjene izbjeći restriktivna pravila za navođenje tih formulacija (Vigna + naziv mjesta) i umjesto toga uputiti na općenita nacionalna pravila i pravila EU-a, kojima se omogućuje da se jače istakne zaštićena oznaka kao ključno prepoznatljivo obilježje proizvođača vina.
            2.6.   Članak 8. – Pakiranje
            
            Članak 8. stavak 1. – Izmjena specifikacije: Formalna izmjena kojom se traži da se zapremnine spremnika navode u litrama umjesto u centilitrima, sukladno standardnom sustavu mjerenja. Osim toga, propisuju se sve veličine od 0,187 litara do 12 litara i zadržava izuzeće za zapremninu od 2 litre, ali dodaju se i neke veće veličine koje su se prije mogle upotrebljavati samo u promidžbene svrhe.
            To se temelji na komercijalnim zahtjevima i cilj je omogućiti prodaju proizvoda u nizu različitih tržišnih segmenata. Prije svega, upotrebom boca većih zapremnina omogućuje se poboljšanje kvalitete (stvaranjem optimalnih uvjeta za dozrijevanje u boci) i ugleda vina jer je riječ o vrijednim spremnicima koji odgovaraju prestižu vina.
            Članak 8. stavak 3. – Izmjena specifikacije: Sredstva za zatvaranje boca utvrđena su u skladu s postojećim propisima, koji zabranjuju samo upotrebu krunskih čepova na vinima Barbera d’Asti i Barbera d’Asti Superiore. Osim toga, za vrste koje nose oznaku „Vigna” i oznaku potpodručja dopuštena je upotreba isključivo prirodnog pluta.
            Razlog za to jest izbjegavanje prekomjerno restriktivnih mjera za osnovne vrste oznake DOCG (ZOI) koje se proizvode u velikim količinama te isticanje ugleda prestižnijih vrsta na kojima se navodi vinograd i/ili potpodručje upotrebom isključivo prirodnog pluta.
            2.7.   Izmjena specifikacije za vina „Barbera d’Asti” DOCG (ZOI). Revizija priloga na kraju specifikacije proizvoda (pravila za potpodručja: Nizza, Tinella, Colli Astiani ili Astiano)
            
            Izmjena specifikacije proizvoda koja podrazumijeva niz izmjena jedinstvenog dokumenta iz članka 94. stavka 1. točke (d) Uredbe (EU) br. 1308/2013.
            Revidiran je prilog na kraju specifikacije proizvoda i obrisana su pravila o potpodručju Nizza.
            Nakon zahtjeva za zaštitu oznake „Nizza” DOCG (ZOI) (PDO-IT-01896) prilog je izmijenjen, a zadržana su samo pravila za potpodručja „Tinella” i „Colli Astiani” ili „Astiano”.
            Brisanjem potpodručja Nizza, koje je de facto dodatna zemljopisna kvalifikacija za vina „Barbera d’Asti” DOCG (ZOI), ne mijenja se proizvodno područje „Barbera d’Asti”.
            To je potpuno u skladu s postojećim zakonodavstvom EU-a i talijanskim zakonodavstvom o zaštiti oznaka ZOI i ZOZP, kojima se omogućuje postojanje dviju ili više oznaka na jednom području, pod uvjetom da se reguliraju zasebno.
            U tom kontekstu proizvođači će u vrijeme berbe svake godine moći odabrati koje će vino s oznakom ZOI proizvoditi u svakom vinogradu (dakako, pod uvjetom da zadovolje tehničke i proizvodne značajke utvrđene u odgovarajućoj specifikaciji).
            2.8.   Ažuriranje upućivanja na zakonodavstvo
            
            Formalne izmjene članka 4. stavka 3. i članka 7. stavaka 3. i 10. specifikacije proizvoda te Jedinstvenog dokumenta (popratni dokumenti).
            Ažurirano je upućivanje na zakonodavstvo. Upućivanje na „Zakonodavnu uredbu br. 61/2010” u specifikaciji proizvoda zamjenjuje se upućivanjem na „Zakon br. 238/2016”. Popratnim dokumentima dodaje se prethodno navedeni Zakon br. 238/2016 o utvrđivanju nacionalnih pravila za proizvodnju, stavljanje na tržište, oznake izvornosti, oznake zemljopisnog podrijetla, označivanje i prezentiranje, upravljanje, provjere i sankcije u pogledu vinskih proizvoda iz Uredbi (EU) br. 1308/2013 i br. 1306/2013, Delegirane uredbe Komisije (EU) 2016/1149 i Provedbene uredbe Komisije (EU) 2016/1150.
            JEDINSTVENI DOKUMENT
            1.   Naziv koji je potrebno upisati u registar
            
            Barbera d’Asti
            2.   Vrsta oznake zemljopisnog podrijetla
            
            ZOI – Zaštićena oznaka izvornosti
            3.   Kategorije proizvoda od vinove loze
            
            
                     
                        1.
                     
                     
                        Vino
                     
                  4.   Opis vina
            
            Barbera d’Asti, Barbera d’Asti Superiore
            
               Boja: rubin crvena, dozrijevanjem se mijenja prema granatno crvenoj,
            
               Aroma: intenzivna i prepoznatljiva, dozrijevanjem se mijenja prema prozračnoj,
            
               Okus: suh, statičan, zaokružen; nakon odgovarajućeg dozrijevanja skladniji, ugodniji, puniji,
            
               Minimalna ukupna alkoholna jakost po volumenu: 12,0 %; 12,5 % za vina s oznakom „Superiore” ili „Vigna”,
            
               Minimalna količina ekstrakta bez šećera: 24 g/l; 25 g/l za vina s oznakom „Superiore”.
            Analitički parametri koji nisu prikazani u tablici u nastavku u skladu su s ograničenjima utvrđenima u nacionalnim propisima i propisima EU-a.
            Opća analitička svojstva
            
                        Maksimalna ukupna alkoholna jakost (u % volumnog udjela):
                     
                     
                         
                     
                  
                        Minimalna stvarna alkoholna jakost (u % volumnog udjela):
                     
                     
                         
                     
                  
                        Minimalni ukupni udio kiselosti:
                     
                     
                        4,5  grama po litri, izraženo kao vinska kiselina
                     
                  
                        Maksimalni sadržaj hlapljivih kiselina (u miliekvivalentima po litri):
                     
                     
                         
                     
                  
                        Maksimalni ukupni udio sumporova dioksida (u miligramima po litri):
                     
                     
                         
                     
                  Barbera d’Asti Superiore s navedenim potpodručjem „Tinella” i „Colli Astiani” ili „Astiano”
            
               Boja: rubin crvena, dozrijevanjem se mijenja prema granatno crvenoj,
            
               Aroma: intenzivna i prepoznatljiva, dozrijevanjem se mijenja prema prozračnoj,
            
               Okus: suh, statičan, zaokružen; nakon odgovarajućeg dozrijevanja skladniji, ugodniji, puniji,
            
               Minimalna ukupna alkoholna jakost po volumenu: 13,0 %,
            
               Minimalna količina ekstrakta bez šećera: 26 g/l.
            Analitički parametri koji nisu prikazani u tablici u nastavku u skladu su s ograničenjima utvrđenima u nacionalnim propisima i propisima EU-a.
            Opća analitička svojstva
            
                        Maksimalna ukupna alkoholna jakost (u % volumnog udjela):
                     
                     
                         
                     
                  
                        Minimalna stvarna alkoholna jakost (u % volumnog udjela):
                     
                     
                         
                     
                  
                        Minimalni ukupni udio kiselosti:
                     
                     
                        5,0  grama po litri, izraženo kao vinska kiselina
                     
                  
                        Maksimalni sadržaj hlapljivih kiselina (u miliekvivalentima po litri):
                     
                     
                         
                     
                  
                        Maksimalni ukupni udio sumporova dioksida (u miligramima po litri):
                     
                     
                         
                     
                  5.   Postupci proizvodnje vina
            
            5.1.   Posebni postupci proizvodnje vina
            
            Dozrijevanje
            Poseban enološki postupak
            „Barbera d’Asti”, uključujući vina s oznakom „Vigna”: mora dozrijevati najmanje 4 mjeseca od 1. studenoga u godini u kojoj je grožđe ubrano.
            „Barbera d’Asti Superiore”, uključujući vina s oznakom „Vigna”: mora dozrijevati najmanje 14 mjeseci, od čega najmanje 6 mjeseci u drvenim bačvama, od 1. studenoga u godini u kojoj je grožđe ubrano.
            Barbera d’Asti, potpodručje „Tinella” i „Colli Astiani” ili „Astiano”: mora dozrijevati najmanje 24 mjeseca, od čega najmanje 6 mjeseci u drvenim bačvama i 6 mjeseci u bocama, od 1. listopada u godini u kojoj je grožđe ubrano.
            Nadolijevanje bačvi
            Poseban enološki postupak
            Tijekom obaveznog razdoblja dozrijevanja bačve se mogu nadoliti istim vinom iz iste berbe, koje se smije čuvati u spremnicima koji nisu drvene bačve i koje smije činiti do 10 % ukupnog obujma. Taj postupak provodi se kako bi bačve i ostali spremnici za vino uvijek bili puni do vrha; vino koje ispari tijekom dozrijevanja i/ili uslijed gubitka obujma prouzročenog padom temperature zamjenjuje se vinom iste vrste kao vino koje se nalazi u spremniku.
            Obogaćenje
            Poseban enološki postupak
            Obogaćenje je dopušteno za sve vrste vina „Barbera d’Asti” u skladu s ograničenjima i metodama utvrđenima u aktualnim propisima.
            Ograničenje: Za vina „Barbera d’Asti” Superiore s oznakom potpodručja „Tinella” alkoholna jakost po volumenu smije se povećati za najviše 0,5 %, dok se za vina „Barbera d’Asti” Superiore s oznakom potpodručja „Colli Astiani” ili „Astiano” smije povećati za najviše 1 %.
            5.2.   Maksimalni prinosi:
            
            Barbera d’Asti i Barbera d’Asti Superiore
            63 hektolitra po hektaru
            Barbera d’Asti Superiore s navedenim potpodručjem „Tinella” i „Colli Astiani” ili „Astiano”
            49 hektolitara po hektaru
            Barbera d’Asti i Barbera d’Asti Superiore s oznakom „Vigna”
            56 hektolitara po hektaru
            6.   Ograničeno zemljopisno područje
            
            Proizvodno područje vina „Barbera d’Asti” DOCG (ZOI) uključuje područja sljedećih općina:
            Pokrajina Asti:
            Agliano Terme, Albugnano, Antignano, Aramengo, Asti, Azzano d’Asti, Baldichieri, Belveglio, Berzano S. Pietro, Bruno, Bubbio, Buttigliera d’Asti, Calamandrana, Calliano, Calosso, Camerano Casasco, Canelli, Cantarana, Capriglio, Casorzo, Cassinasco, Castagnole Lanze, Castagnole Monferrato, Castel Boglione, Castell’Alfero, Castellero, Castelletto Molina, Castello d’Annone, Castelnuovo Belbo, Castelnuovo Calcea, Castelnuovo Don Bosco, Castel Rocchero, Celle Enomondo, Cerreto d’Asti, Cerro Tanaro, Cessole, Chiusano d’Asti, Cinaglio, Cisterna d’Asti, Coazzolo, Cocconato, Corsione, Cortandone, Cortanze, Cortazzone, Cortiglione, Cossombrato, Costigliole d’Asti, Cunico, Dusino San Michele, Ferrere, Fontanile, Frinco, Grana, Grazzano Badoglio, Incisa Scapaccino, Isola d’Asti, Loazzolo, Maranzana, Maretto, Moasca, Mombaldone, Mombaruzzo, Mombercelli, Monale, Monastero Bormida, Moncalvo, Moncucco Torinese, Mongardino, Montabone, Montafia, Montaldo Scarampi, Montechiaro d’Asti, Montegrosso d’Asti, Montemagno, Montiglio Monferrato, Moransengo, Nizza Monferrato, Olmo Gentile, Passerano Marmorito, Penango, Piea, Pino d’Asti, Piovà Massaia, Portacomaro, Quaranti, Refrancore, Revigliasco d’Asti, Roatto, Robella, Rocca d’Arazzo, Roccaverano, Rocchetta Palafea, Rocchetta Tanaro, San Damiano D’Asti, San Giorgio Scarampi, San Martino Alfieri, San Marzano Oliveto, San Paolo Solbrito, Scurzolengo, Serole, Sessame, Settime, Soglio, Tigliole, Tonco, Tonengo, Vaglio Serra, Valfenera, Vesime, Viale d’Asti, Viarigi, Vigliano, Villafranca d’Asti, Villa San Secondo, Vinchio.
            Pokrajina Alessandria:
            Acqui, Alfiano Natta, Alice Bel Colle, Altavilla Monferrato, Bergamasco, Bistagno, Borgoratto Alessandrino, Camagna Monferrato, Camino, Carentino, Casale Monferrato, Cassine, Castelletto Merli, Cellamonte, Cereseto, Cerrina, Coniolo, Conzano, Cuccaro Monferrato, Frascaro, Frassinello Monferrato, Fubine, Gabiano, Gamalero, Lu Monferrato, Mirabello Monferrato, Mombello Monferrato, Moncestino, Murisengo, Occimiano, Odalengo Grande, Odalengo Piccolo, Olivola, Ottiglio, Ozzano Monferrato, Pontestura, Ponzano Monferrato, Ricaldone, Rosignano Monferrato, Sala Monferrato, S. Giorgio Monferrato, S. Salvatore Monferrato, Serralunga di Crea, Solonghello, Strevi, Terruggia, Terzo, Treville, Vignale, Villadeati, Villamiroglio.
            U općinama Coniolo, Casale Monferrato, Occimiano i Mirabello Monferrato proizvodno područje ograničeno je na brdske padine na desnoj obali rijeke Po, koje su pak razgraničene obilaznicom Casale od mosta preko rijeke Po prema Alessandriji, uz brdo Santa Anna, kroz četvrt Valentino i seoce San Germano.
            Južno od Casalea granica proizvodnog područja poklapa se s glavnom cestom do administrativne granice općine San Salvatore Monferrato, a proizvodno područje obuhvaća zemlju zapadno od te ceste.
            Razgraničenje potpodručja unutar šireg proizvodnog područja Barbera d’Asti DOCG (ZOI):
            
                        —
                     
                     
                        Proizvodno područje vina „Barbera d’Asti” Superiore „Tinella” DOCG (ZOI) uključuje čitavo područje općina Costigliole d’Asti, Calosso, Castagnole Lanze, Coazzolo i Isola d’Asti (ograničeno na zemlju smještenu na desnoj strani ceste Asti-Montegrosso).
                     
                  
                        —
                     
                     
                        Proizvodno područje vina „Barbera d’Asti” Superiore „Colli Astiani” ili „Astiano” uključuje okrug Montemarzo i San Marzanotto Valle Tanaro u općini Asti, zemlju na lijevoj strani ceste Asti-Montegrosso d’Asti u općini Isola d’Asti te čitava područja općina Mongardino, Vigliano, Montegrosso d’Asti, Montaldo Scarampi, Rocca d’Arazzo i Azzano.
                     
                  7.   Glavne sorte vinove loze
            
            Barbera N.
            8.   Opis povezanosti
            
            Prirodni čimbenici važni za povezanost
            Proizvodno područje u središtu je područja poznatog kao tercijarni pijemontski bazen, a uključuje pokrajinu Asti i dio pokrajine Alessandria. To je područje niskih brda visine uglavnom od 150 do 400 metara, a obilježava ga umjerena ili umjereno topla klima (oko 1 800 stupanj-dana) s prosječnim godišnjim padalinama od oko 700 mm.
            Zemlja na području „Barbera d’Asti” stara je više od 2 milijuna godina, kada se more povuklo iz današnje doline rijeke Po i kada je počela erozija velikih razmjera koja je brdoviti krajolik oblikovala u trenutačnu konfiguraciju. Najstarija zemlja nalazi se sjeverno i južno od proizvodnog područja i sastoji se od pješčenjačkog i vapnenačkog lapora iz miocena, takozvanog „bijelog tla”, u kojem se lako pronalaze fosilizirane ljušture. Najmlađi su „pijesci iz Astija” (pliocen), sedimentne morske naslage na obalama rijeke Tanaro. To su pretežito vapnenačka tla s mnogo kalcijeva karbonata i malom količinom organskih tvari; ljeti su često suha jer ne mogu zadržati vodu zbog padina brežuljaka.
            Ljudski čimbenici važni za povezanost
            U knjizi Ampelografia della Provincia di Alessandria [Sorte vinove loze u pokrajini Alessandriji], Leardi i Demaria, 1873. (u to vrijeme pokrajina Alessandria obuhvaćala je i cijelu današnju pokrajinu Asti, koja se od nje odvojila 1936.), navodi se sljedeće o sorti Barbera: „Ova dobro poznata sorta grožđa jedna je od glavnih sorti u vinima pokrajina Asti i Basso Monferrato, gdje je to autohtona sorta koja se već dugo uzgaja.”
            Savršena sinergija čovjeka i okoliša na području „Barbera d’Asti” vidljiva je iz upotrebe tradicionalnog sustava uzgoja i vertikalnog oblikovanja s pomoću stupova te Guyotova sustava rezidbe i ponekad poduprtog kordonca, ograničavanja prinosa i racionalnog upravljanja lišćem, što zajedno s orijentacijom prema jugu maksimalno povećava kvalitetu grožđa Barbera. Sorta grožđa Barbera zahtijeva mnogo sunca i obično se uzgaja na najizloženijim padinama (okrenutima u smjeru od jugoistoka do zapada), ali ne i u dolinama.
            Pojedinosti o kvaliteti ili svojstvima proizvoda koje se uvelike ili isključivo mogu pripisati zemljopisnom okruženju.
            Kombinacija prirodnih i ljudskih čimbenika koja obilježava to područje omogućuje dobivanje vina Barbera d’Asti dobre prosječne alkoholne jakosti od 13 % vol., dobre kiselosti i izvrsnog sastava polifenola. Svojstva vina proizvedenih na tom zemljopisnom području usko su povezana s tlima. „Bijela tla”, pretežno sastavljena od mulja i gline i s visokim sadržajem kalcijeva karbonata, daju zaokružena vina raskošne boje koja se mogu dugo čuvati. „Pijesci iz Astija”, koji se najvećim dijelom nalaze u središtu područja Monferrato Astigiano, s lijeve i desne strane rijeke Tanaro, daju crna vina intenzivnih i elegantnih aroma crvenog voća i niskog sadržaja kiselosti koja brže dozrijevaju.
            Opis uzročne veze
            Premda je uobičajena diljem južnog Pijemonta, sorta vinove loze Barbera osobito je raširena na tom području, gdje predstavlja glavnu sortu. Kombinacija brdovitog terena i padina okrenutih u smjeru od jugoistoka do jugozapada stvara idealno prozračno i svijetlo okruženje bez stajaće vode. Umjereno topla klima, tekstura i kemijski/fizikalni sastav tla te stalni rad ljudi na održavanju tog područja i vinograda pokazatelj su povezanosti zemlje i vina, koja pojačava posebna svojstva crnih vina s registriranom oznakom izvornosti Barbera d’Asti.
            Svestranost sorte Barbera u kombinaciji s područjem na kojem se uzgaja idealna je za proizvodnju vina pogodnog za dozrijevanje. Zahvaljujući tradicionalnoj upotrebi velikih bačvi i, u novije vrijeme, bačvi barrique, ta crna vina sada smiju nositi i oznaku „Superiore”. Punijeg su tijela i veće organoleptičke složenosti te se mogu dugo čuvati, a zahvaljujući njima oznaka Barbera d’Asti postala je vrlo poznata i sve je priznatija na međunarodnoj razini.
            9.   Osnovni dodatni uvjeti
            
            Ambalaža
            Ambalaža može imati zapremninu od 0,187 litara do 12 litara, uz iznimku zapremnine od 2 litre.
            Zabranjena je upotreba krunskih čepova za zatvaranje boca s vinima Barbera d’Asti i Barbera d’Asti Superiore. Osim toga, za vrste koje nose oznaku „Vigna” i oznaku potpodručja dopuštena je upotreba isključivo prirodnog pluta.
            
               Poveznica na specifikaciju proizvoda
            
            https://www.politicheagricole.it/flex/cm/pages/ServeBLOB.php/L/IT/IDPagina/12402